Հայաստանի Հանրապետական կուսակցութիւնն ալ խորհրդարանի նախորդ օրուան ժողովին ընթացքին ըրաւ ուժի ցոյց մը։ Սա թէկուզ ոմանց համար շինիչ չէր կամ ինքնանպատակ էր, սակայն վերջին հաշուով յիշեցում մըն էր, թէ խնդիրները պիտի չլուծուին փողոցի մէջ։ Հարցերը պիտի կարգաւորուին քաղաքական հարթութեան վրայ եւ այս առումով օրինական թիւ մէկ հասցէն է խորհրդարանը։ Հետեւաբար, այս առանցքի պարագային ալ հնարաւորինս յստակութիւն մը ապահովուեցաւ։